Abegade bazizakhamuzi zeSewula Afrika ngamabeletho namkha ngokobutjhaba, nabalahla ubakhamuzi babo namkha abaphelelwa bubakhamuzi ngokuzenzakalelako bangenza iimbawo zokubuyiswa kobakhamuzi beSewula Afrika. Iimbawo zingenziwa kwelinye nelinye i-ofisi leeNdaba zeKhaya namkha ebuzendeni namkha emitjhini nawenza isibawo ungaphetjheya.
Iinthombe ezimbili zakamazisi.
Isiqinisekiso esitloliweko esibuya kumbawi sokobana manje sele ahlala eSewula Afrika.
Ikhophi yencwadi yokuzazisa.
Ikhophi yesitifikhethi sakho somtjhado nayikuthi utjhadile namkha bewutjhadile ngaphambilini.
Iimbawo zingathatha iimveke ezine ukuya kwezisithandathu.